i6 C. PLINII HIST. NAT. LIB. XXXIII. 



antiquissitnis reperiatur annalibus. Fallit plerosque , 

 ({uod tum et equestrem ordinem id fecisse arbitrantur. 

 Etenim adjectum hoc quoque , sed et phalera posita , 

 proptereaque nomen equitum adjectum est. Annulos quo- 

 que depositos a nobilitate , in Annales relatum est , non 

 a senatu universo. Hoc actum P. Sempronio , P. Sulpicio 

 consulihus. Flavius vovit sedem Concordiae, si populo 

 reconciliasset ordines. Et quum ad id pecunia publica 

 non decerneretur , ex multatitia feneratoribus conde- 

 mnatis diculam aeream fecit in Graecostasi, quae tune 

 supra Comitiuni erat. Inciditque in tabella aerea eam 

 aedem , ducentis quatuor annis post capitolinam , dedi- 

 catam. Ita ccccxlix a condita Urbe gestum est : et pri- 

 mum annulorum vestigium exstat : promiscui autem usus 

 alterum secundo punico bello : neque enim aliter po- 

 tuissent trimodia illa annulorum Carthaginem ab Anni- 

 bale mitti. Inter Caepionem quoque et Drusum ex annulo 

 in auctione venali , inimicitiae cpere : unde origo so- 

 cialis belli, et exitia rerum. Ne tum quidem omnes se- 

 natores habuerunt : utpote quum memoria avorum multi 

 praetura quoque functi , in ferreo consenuerint , sicut 

 Calpurnium et Manilium , qui legatus Caii Marii fuerat 

 Jugurthino bello, Fenestella tradit : et multi L. Fufidium 

 illum, ad quem Scaurus de vita sua scripsit : in Quin- 

 ctiorum vero familia aurum , ne feminas quidem , liabere 



